**রুবেল মিয়া** (জন্ম: ১ জানুয়ারি ১৯৯৫) হলেন একজন বাংলাদেশী পেশাদার ফুটবল খেলোয়াড়। তিনি বর্তমানে বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব মুক্তিযোদ্ধা সংসদ এবং বাংলাদেশ জাতীয় দলের হয়ে একজন আক্রমণভাগের খেলোয়াড় হিসেবে খেলেন। তিনি মূলত একজন ডান পার্শ্বীয় আক্রমণভাগের খেলোয়াড় হিসেবে খেলে থাকেন।

২০১৫–১৬ মৌসুমে, বাংলাদেশী ক্লাব শেখ জামালের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ২ মৌসুম অতিবাহিত করেছেন। ২০১৭–১৮ মৌসুমে, তিনি শেখ জামাল হতে ঢাকা আবাহনীতে যোগদান করেছিলেন, যেখানে তিনি ৪ ম্যাচে ১টি গোল করেছেন। পরবর্তীকালে, তিনি চট্টগ্রাম আবাহনীর হয়ে খেলেছেন। ২০২২–২৩ মৌসুমে, তিনি চট্টগ্রাম আবাহনী হতে বাংলাদেশী ক্লাব মুক্তিযোদ্ধা সংসদে যোগদান করেছেন। 

২০১৩ সালে, রুবেল বাংলাদেশ অনূর্ধ্ব-১৯ দলের হয়ে বাংলাদেশের বয়সভিত্তিক পর্যায়ে অভিষেক করেছিলেন। প্রায় ২ বছর যাবত বাংলাদেশের বয়সভিত্তিক দলের হয়ে খেলার পর, তিনি ২০১৬ সালে বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি এপর্যন্ত ৩ ম্যাচে অংশগ্রহণ করেছেন।

দলগতভাবে, রুবেল এপর্যন্ত ৪টি শিরোপা জয়লাভ করেছেন, যার মধ্যে ২টি শেখ জামালের হয়ে এবং ২টি ঢাকা আবাহনীর হয়ে জয়লাভ করেছেন।

প্রারম্ভিক জীবন
---------------

রুবেল মিয়া ১৯৯৫ সালের ১লা জানুয়ারি তারিখে বাংলাদেশের গাইবান্ধায় জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
-----------------

রুবেল বাংলাদেশ অনূর্ধ্ব-১৯ এবং বাংলাদেশ অনূর্ধ্ব-২৩ দলের হয়ে খেলার মাধ্যমে বাংলাদেশের প্রতিনিধিত্ব করেছেন। বাংলাদেশের বয়সভিত্তিক দলের হয়ে তিনি ৭ ম্যাচে অংশগ্রহণ করে ১টি গোল করেছেন। তিনি ২০১৩ সালের ১০ই অক্টোবর তারিখে ২০১৪ এএফসি অনূর্ধ্ব-১৯ চ্যাম্পিয়নশিপ বাছাইপর্বে কুয়েত অনূর্ধ্ব-১৯ দলের বিরুদ্ধে বাংলাদেশের বয়সভিত্তিক দলের হয়ে প্রথম এবং একমাত্র গোলটি করেছেন।

২০১৬ সালের ১লা সেপ্টেম্বর তারিখে, মাত্র ২১ বছর ৮ মাস ১ দিন বয়সে, রুবেল মালদ্বীপের বিরুদ্ধে প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন, তবে ম্যাচের ৮৪তম মিনিটে মধ্যমাঠের খেলোয়াড় সেন্টু চন্দ্র সেনের বদলি খেলোয়াড় হিসেবে তিনি মাঠ ত্যাগ করেন। ম্যাচটিতে বাংলাদেশ ৫–০ গোলের ব্যবধানে পরাজিত হয়েছিল।

পরিসংখ্যান
----------

### আন্তর্জাতিক

*১৬ এপ্রিল ২০২১ পর্যন্ত হালনাগাদকৃত।*

| দল | সাল | ম্যাচ | গোল |
| --- | --- | --- | --- |
| বাংলাদেশ | ২০১৬ | ৩ | ০ |
| সর্বমোট | ৩ | ০ |

### আন্তর্জাতিক গোল

অনূর্ধ্ব-১৯

| গোল | তারিখ | মাঠ | প্রতিপক্ষ | স্কোর | ফলাফল | প্রতিযোগিতা | সূত্র |
| --- | --- | --- | --- | --- | --- | --- | --- |
| ১ | ১০ অক্টোবর ২০১৩ | ফ্রান্সো হারিরি স্টেডিয়াম, আর্বিল, ইরাক | কুয়েত কুয়েত অনূর্ধ্ব-১৯ | **১**–০ | ১–০ | ২০১৪ এএফসি অনূর্ধ্ব-১৯ চ্যাম্পিয়নশিপ বাছাইপর্ব |  |

তথ্যসূত্র
---------

1. ↑  "10 man Bangladesh beat Kuwait" (ইংরেজি ভাষায়)। ঢাকা ট্রিবিউন। সংগ্রহের তারিখ ১৬ এপ্রিল ২০২১। [*স্থায়ীভাবে অকার্যকর সংযোগ*]

বহিঃসংযোগ
---------

* সকারওয়েতে রুবেল মিয়া (ইংরেজি) উইকিউপাত্তে এটি সম্পাদনা করুন
* ট্রান্সফারমার্কেটে রুবেল মিয়া (ইংরেজি) উইকিউপাত্তে এটি সম্পাদনা করুন
* ওয়ার্ল্ডফুটবল.নেটে রুবেল মিয়া (ইংরেজি) উইকিউপাত্তে এটি সম্পাদনা করুন
* ন্যাশনাল-ফুটবল-টিমস.কমে রুবেল মিয়া (ইংরেজি) উইকিউপাত্তে এটি সম্পাদনা করুন

| * দে
* স
মুক্তিযোদ্ধা সংসদ ক্রীড়া চক্র  – বর্তমান দল |
| --- |
| 
* ১ মামুন
* ২ কেষ্ট
* ৩ নাজিম (অধি:)
* ৪ সাইদুল
* ৫ সালাউদ্দিন
* ৬ রাব্বী
* ৭ সজীব
* ৮ ওতানি
* ৯ এনদিকুমানা
* ১০ উজোচুকু
* ১১ রুবেল
* ১২ রোমান
* ১৩ সাগর
* ১৪ ইমন
* ১৫ তাজ
* ১৬ রাশেদ
* ১৭ লিমন
* ১৮ হৃদয়
* ১৯ মেজবাহ
* ২০ জিঙ্গাই
* ২১ অমিত
* ২৩ মজনু
* ২৪ আলফাজ
* ২৫ রাকিব
* ২৭ বকর
* ৩০ শ্রাবণ
* ৩১ কিশোর
* ৩২ ফাহিম
* ৩৩ জসিম
* ৩৫ ইমরোজ
* ৫৫ মিঠু
* ৬৬ সুমন
* ৭৭ রাব্বী
* ৮০ বিশাল
* ৯৯ শীতল
* ম্যানেজার: রাজা

 |